CELEX: 62016CN0125
Language: mt
Date: 2016-02-29 00:00:00
Title: Kawża C-125/16: Talba għal deċiżjoni preliminari mressqa mill-Prim’Awla tal-Qorti Ċivili (Malta) fid-29 ta’ Frar 2016 – Malta Dental Technologists Association et vs Superintendent tas-Saħħa Pubblika, Kunsill tal-Professjonijiet Kumplimentari għall-Mediċina

30.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/11
            
         Talba għal deċiżjoni preliminari mressqa mill-Prim’Awla tal-Qorti Ċivili (Malta) fid-29 ta’ Frar 2016 – Malta Dental Technologists Association et vs Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   (Kawża C-125/16)
   (2016/C 191/13)
   Lingwa tal-kawża: il-Malti
   
      Qorti tar-rinviju
   
   Prim’Awla tal-Qorti Ċivili
   
      Partijiet fil-kawża prinċipali
   
   
      Rikorrenti: Malta Dental Technologists Association, John Salomone Reynaud
   
      Konvenuti: Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   
      Domandi preliminari
   
   
               1)
            
            
               Jekk il-projbizzjoni tal-awtoritajiet tas-saħħa f’Malta, ossia r-rifjut tagħhom li jagħtu għarfien lill-professjoni ta’ Clinical Dental Technologists/Denturists minnkejja li ma hemmx diskriminazzjoni fil-liġi iżda fil-prattika, applikanti minn Stati Membri oħra qed jiġu projbiti li jistabbilixxu l-professjoni tagħhom f’Malta hijiex inkompatibbli mal-prinċipji u d-dispożizzjonijiet tal-ħolqien tas-Single Market, partikolarment kif jemanaw mill-Artikoli 49 TFEU, 52 TFEU u 56 TFEU meta ma hemmx periklu għas-saħħa pubblika.
            
         
               2)
            
            
               Jekk id-Direttiva 2005/36/KE (1) tal-Parlament Ewropew u tal-Kunsill, tas-7 ta’ Settembru 2005, imsejħa l-Professional Qualifications Directive, għandhiex tiġi applikata fir-rigward ta’ Clinical Dental Technologists peress illi jekk dentiera tkun difettuża, l-unika konsegwenza tkun li dik id-“dental appliance” difettuża tkun trid tiġi aġġustata jew mibdula, mingħajr l-ebda periklu għall-pazjent.
            
         
               3)
            
            
               Jekk il-projbizzjoni tal-awtoritajiet tas-saħħa f’Malta li qiegħda tiġi kkontestata ma tistax isservi biex tassigura l-objettiv li jkun hawn livell għoli ta’ ħarsien tas-saħħa pubblika peress li kull dentiera difettuża tista’ tiġi mibdula mingħajr l-ebda periklu għall-pazjent.
            
         
               4)
            
            
               Jekk hux qed jiġi vvjolat il-prinċipju tal-proporzjonalità minħabba l-mod kif iI-konvenut Superintendent tas-Saħħa Pubblika qed jinterpreta u jenforza d-Direttiva 2005/36/KE tal-Parlament Ewropew u tal-Kunsill, tas-7 ta’ Settembru 2005, fir-rigward ta’ Clinical Dental Technologists li japplikaw għal rikonoxximent mill-istess awtoritajiet tas-saħħa f’Malta.
            
         
      (1)  Direttiva 2005/36/KE tal-Parlament Ewropew u tal-Kunsill, tas-7 ta’ Settembru 2005, dwar ir-rikonoxximent ta’ kwalifiki professjonali (ĠU L 255, p. 22).